Robert Kirşner

Həyat yolu 

Robert Kirşner 1970-ci ildə Harvard Universitetinin astronomiya ixtisasını yüksək dərəcə ilə bitirmişdir. 1975-ci ildə isə Kaliforniya Texnologiya İnstitutunda astronomiya üzrə fəlsəfə doktoru dərəcəsini almışdır. 1974-1976-cı illərdə Kitt Pik Milli Rəsədxanasında işləmişdir. Doqquz il Miçiqan Universitetində dərs demişdir: 1976-1981-ci illərdə dosent, 1981-ci ildən 1985-ci ilə qədər professor və astronomiya kafedrasının müdiri kimi fəaliyyət göstərmişdir.

1985-ci ildə Harvard Universitetinin Astronomiya kafedrasına keçmiş və bu günə kimi kafedranın professoru kimi fəaliyyət göstərir. 1990-1997-ci illərdə Astronomiya kafedrasının rəhbəri, 1997-ci ildən 2003-cü ilə qədər Harvard-Smitson Astrofizika Mərkəzinin Optika və IR şöbəsinin müdiri olmuşdur.

1992-ci ildə Amerika İncəsənət və Elmlər Akademiyasına, 1998-ci ildə ABŞ Milli Elmlər Akademiyasına və 2005-ci ildə Amerika Fəlsəfə Cəmiyyətinə üzv seçilmişdir.

O, astronomik jurnallarda 250-dən çox resenziyalı məqalə dərc etmişdir ki bunlara "Ekstravaqant Kainat: Partlayan Ulduzlar, Qaranlıq Enerji və Sürətlənən Kosmos" (Princeton University Pres), 2002) aiddir.

Onun tələbələri Brayan Şmidt və Adam Riess "Fövqəladə uzaq ulduzların  müşahidələri vasitəsilə Kainatın sürətlənən genişlənməsini kəşf etdiklərinə görə" 2011-ci ildə Fizika üzrə "Nobel" mükafatına (Sol Perlmutter ilə bərabər) layiq görülmüşdürlər.

 Mükafatları 

 2004-cü il — Caltech Görkəmli Məzunlar Mükafatı
 2007-ci il — Qruber MükafatıBrian Schmidt & the High-z Supernova Search Team | The Gruber Foundation. Дата обращения: 5 апреля 2018. Архивировано 24 сентября 2019 года.
 2010-cu il — Çikaqo Universitetinin fəxri doktoru 
 2011-ci il — Denni Hayneman Mükafatı (Amerika Fizika İnstitutundan Astrofizika üzrə)
 2012-ci il — Guggenhaym Təqaüdü 
 2014-cü il — ABŞ Milli Elmlər Akademiyasının Ceyms Kreyqa Uotson MedalıRobert Kirshner Receives the James Craig Watson Medal of the National Academy of Sciencespz201403 | www.cfa.harvard.edu/. Дата обращения: 5 апреля 2018. Архивировано 17 ноября 2017 года.
 2015-ci il — Fundamental Fizika MükafatıBreakthrough Prize – Fundamental Physics Breakthrough Prize Laureates – Adam Riess and the High-z Supernova Search Team. Дата обращения: 5 апреля 2018. Архивировано 3 мая 2022 года.
 2015-ci il — Fizika üzrə Volf Mükafatı (Ceyms Byorken ilə birlikdə)

 İstinadlar 

 Xarici keçidlər 

Robert Kirshner's Home Page at Harvard
Kateqoriya:ABŞ astronomları